ОБЩИНСКА ИЗБИРАТЕЛНА КОМИСИЯ- ТОПОЛОВГРАД

*град Тополовград- 6560, пл. „Освобождение” № 1, тел. 0470 54830*

П Р О Т О К О Л

№ 19/ 01.10.2015 г.

Днес 01 октомври 2015 година, 16:00 часа се проведе заседание на Общинска избирателна комисия- Тополовград. ОИК Тополовград се състои от 11 члена. На заседанието присъстват 10 члена. Налице е необходимия кворум от членове. Заседанието е законно и може да взима решения.

Присъстват: Кремия Димитрова, Албена Димитрова, Петко Гуглев, Крайо Краев, Андриана Башаева, Анка Димитрова, Георги Гинев, Райна Миланова, Димитър Деков, Диана Кехайова

Отсъстващи: Георги Кьосениколов

Заседанието протече при следния дневен ред:

ДНЕВЕН РЕД:

I.Одобряване на предпечатните образци на бюлетините за изборите на 25.10.2015 г.

II.Осигуряване на помещение с необходимата СОТ за съхраняване на бюлетините за изборите на 25.10.2015 г.

ІІІ. Разглеждане на постъпилите на 01.10.2015 г. документи и вземане на решения по тях.

ІV. Разни

Гласували поименно:

|  |  |  |
| --- | --- | --- |
| № | Име на члена | Гласувал |
|  | Кремия Димитрова | ЗА |
|  | Димитър Деков | ЗА |
|  | Албена Димитрова | ЗА |
|  | Петко Гуглев | ЗА |
|  | Крайо Краев | ЗА |
|  | Анка Димитрова | ЗА |
|  | Андриана Башаева | ЗА |
|  | Диана Кехайова. | ЗА |
|  | Георги Гинев | ЗА |
|  | Райна Миланова | ЗА |

ГЛАСУВАЛИ: ОБЩО-10; ЗА-10; ПРОТИВ- 0

По точка I от дневния ред:

Кремия Димитрова: Вчера в 20:00 часа получихме графичния файл с образците на бюлетините за изборите по електронен път. Аз, Райна Миланова и Георги Гинев установихме, че има грешка в изписването в бюлетините на Местна коалиция „ЗА” община Тополовград”. Беше изписана само с главни букви. В 23,10 часа ЦИК излезе с решение за промяна на наименованието в изписването на МК в бюлетините. Днес в 15,40 часа бяха коригирани електронните образци на бюлетините. Разгледайте внимателно образците, за да вземем решение за одобряване на предпечатните образци на бюлетините за общински съветници и кметове за изборите на 25.10.2015 г.

Гласували поименно:

|  |  |  |
| --- | --- | --- |
| № | Име на члена | Гласувал |
|  | Кремия Димитрова | ЗА |
|  | Димитър Деков | ЗА |
|  | Албена Димитрова | ЗА |
|  | Петко Гуглев | ЗА |
|  | Крайо Краев | ЗА |
|  | Анка Димитрова | ЗА |
|  | Андриана Башаева | ЗА |
|  | Диана Кехайова. | ЗА |
|  | Георги Гинев | ЗА |
|  | Райна Миланова | ЗА |

ГЛАСУВАЛИ: ОБЩО-10; ЗА-10; ПРОТИВ- 0

РЕШЕНИЕ № 104:

На основание чл. 87, ал.1, т.9 от ИК, ОИК- Тополовград

Р Е Ш И:

1. Одобрява предпечатните образци на бюлетините за общински съветници, кмет на община и кметове на кметства за изборите на 25.10.2015 г.

По точка ІІ от дневния ред:

Георги Гинев: Предлагам да изпратим официално писмо до Общинска администрация, в което да изискаме Общинската администрация да осигури необходимото за съхранение на бюлетините помещение със СОТ.

Димитър Деков: Съгласен съм с Гинев. Трябва да водим официална кореспонденция, за да имаме основание за контрол по изпълнението на ИК.

Райна Миланова: Осигуряването на помещение е задължение и правомощие на Общинска администрация. Не сме в краен срок и мисля, че те ще създадат необходимите условия за съхранение на бюлетините, без да им напомняме.

Гласували поименно:

|  |  |  |
| --- | --- | --- |
| № | Име на члена | Гласувал |
|  | Кремия Димитрова | ЗА |
|  | Димитър Деков | ЗА |
|  | Албена Димитрова | ЗА |
|  | Петко Гуглев | ЗА |
|  | Крайо Краев | ЗА |
|  | Анка Димитрова | ЗА |
|  | Андриана Башаева | ЗА |
|  | Диана Кехайова. | ЗА |
|  | Георги Гинев | ЗА |
|  | Райна Миланова | против |

ГЛАСУВАЛИ: ОБЩО-10; ЗА-9; ПРОТИВ- 1

РЕШЕНИЕ №79

На основание чл. 87, ал.1, т.1 и чл. 18, ал.1 от ИК, ОИК- Тополовград

Р Е Ш И:

1. Да се изпрати официално писмо до Община Тополовград с изискване Общинска администрация да осигури необходимото за съхранение на бюлетините помещение със СОТ.

По точка ІІІ от дневния ред:

Анка Димитрова: В ОИК- Тополовград, днес в 14,00 часа постъпи жалба от Васил Иванов Сяров за поставени рекламни материали на микробуси /изчита се/

Крайо Краев: Съгласно чл. 183, т.2 от ИК на микробусите не пише „купуването и продаването на гласове е престъпление”. Приемам жалбата за основателна. Предлагам да уведомим щаба на Божин Божинов да си отстранят грешката. Освен това в жалбата има допуснати грешки. Например не пише от кой закон е цитирания член. Даже не пише „чл”, а „гл”.

Петко Гуглев: Жалбата е непълна и неточна. Не е ясно жшеланието на жалбоподателя.

Албена Димитрова: Няма описание на рекламния материал. Не всеки рекламен материал и агитация. Не е точно и ясно изразено искането на жалбоподателя. Според мен жалбата е нередовна. Да се даде срок за допълване на жалбата.

Анка Димитрова: На микробусите не пише „гласувайте за..”, а само цифра 8. Да се върне жалбата за доказателствен материал.

Георги Гинев: Аз не съм виждал микробусите. Трябва да видим какво е сложено. На този етап не можем да кажем дали е основателна жалбата. Предлагам да създадем комисия от ОИК, която да види материалите.

Диана Кехайова: И да им върнем жалбата, ще я допълнят и утре пак ще дойдат. Какъв е смисъла?

Димитър Деков: Да проверим този транспорт обществен ли е или частен. Защото на частен може да се поставят всякакви материали. Трябва да преценим какво ни информират. Да бъдат любезни да обяснят отговаря ли надписа на изискването за 10% на надписа от общата площ. Комисия трябва да разгледа нещата и тогава да отговорим на жалбата.

Георги Гинев: Предлагам да приемем жалбата като основателна и да уведомим ОбА да премахне материала на основание чл.183, т.4 /безопасност на движението/

Андриана Башаева: Да се направи комисия и да се установи дали жалбата е основателна.

Райна Миланова: Жалбата е основателна. Аз съм виждала единия от изписаните микробуси. Там цифрата 8 е в квадратче, отбелязано с „Х” като в бюлетина. От ясно, по- ясно е, че е агитационен материал. Няма изречение „купуването и продаването на гласове е престъпление”. Против съм всякакви комисии. С малки изключения всички сте виждали микробусите, за които става дума, но нямате морала да застанете зад ясно решение: има ли нарушение или не. Ясно е, че каквото и решение да вземем, още тази вечер ще се коригират нередностите, но към този момент вие не смеете да кажете, че е нарушение.

Кремия Димитрова: Виждала съм микробуса. Надписите върху превозното средство са реклама. Сега сме в предизборен период и надписа е чиста агитация. Има го номера от бюлетината, който отговаря на номера, изтеглен в жребия на ОИК. Никъде няма надпис „купуването и продаването на гласове е престъпление”. Това е в противовес с чл.183, ал.2 от ИК. Тъй като в ОИК има членове, които са виждали надписите, не е необходимо да се правят комисии. Жалбата е основателна и предлагам да се изпрати уведомление до ВриД Кмета, който да издаде заповед за премахването на надписите на основание нашето решение.

Оформиха се две ПРОЕКТО – ПРЕДЛОЖЕНИЯ:

ПЪРВО: Жалбата е непълна и неточна. ОИК- Тополовград оставя без разглеждане жалбата. Дава право на ПП ГЕРБ да внесе допълнителен доказателствен материал и уточнения, които да конкретизират в какво се изразява рекламния материал.

ВТОРО: Да се уважи жалбата като основателна и да се изпрати уведомление до ВриД Кмета, който да издаде заповед за премахването на надписите върху цитираните микробуси.

Обявявам режим на гласуване. Поименно гласували за ПЪРВО проекто предложение:

Гласували поименно:

|  |  |  |
| --- | --- | --- |
| № | Име на члена | Гласувал |
|  | Кремия Димитрова | против |
|  | Димитър Деков | против |
|  | Албена Димитрова | ЗА |
|  | Петко Гуглев | ЗА |
|  | Крайо Краев | ЗА |
|  | Анка Димитрова | ЗА |
|  | Андриана Башаева | против |
|  | Диана Кехайова. | против |
|  | Георги Гинев | против |
|  | Райна Миланова | против |

ГЛАСУВАЛИ: ОБЩО-10; ЗА-4; ПРОТИВ- 6

Предложението не се приема, тъй като не е изпълнено условието за приемане на решения в ОИК с мнозинство от 2/3, на основание чл.85, ал.4 от ИК.

Обявявам режим на гласуване. Поименно гласували за ВТОРО проекто предложение:

Гласували поименно:

|  |  |  |
| --- | --- | --- |
| № | Име на члена | Гласувал |
|  | Кремия Димитрова | ЗА |
|  | Димитър Деков | ЗА |
|  | Албена Димитрова | против |
|  | Петко Гуглев | против |
|  | Крайо Краев | против |
|  | Анка Димитрова | против |
|  | Андриана Башаева | ЗА |
|  | Диана Кехайова. | ЗА |
|  | Георги Гинев | ЗА |
|  | Райна Миланова | ЗА |

ГЛАСУВАЛИ: ОБЩО-10; ЗА-6; ПРОТИВ- 4

Предложението не се приема, тъй като не е изпълнено условието за приемане на решения в ОИК с мнозинство от 2/3, на основание чл.85, ал.4 от ИК.

Кремия Димитрова: /консултация по телефона в ЦИК/. Жалбоподателя не е длъжен да знае основанието по ИК за нарушение, за което се жалва. Предлагам, за да установим има ли нарушение или не, респ. достоверността на жалбата, да съставим комисия от членове на ОИК- Тополовград, която да установи в какво точно се състои надписът на цитираните микробуси и дали е спазен чл. 183, ал. 2 от ИК. В комисията да участват: Димитър Деков, Анка Димитрова, Крайо Краев, Георги Гинев и Петко Гуглев.

Кремия Димитрова направи консултация с РУ полиция за часа на проверката на място.

Гласували поименно:

|  |  |  |
| --- | --- | --- |
| № | Име на члена | Гласувал |
|  | Кремия Димитрова | ЗА |
|  | Димитър Деков | ЗА |
|  | Албена Димитрова | ЗА |
|  | Петко Гуглев | ЗА |
|  | Крайо Краев | ЗА |
|  | Анка Димитрова | ЗА |
|  | Андриана Башаева | ЗА |
|  | Диана Кехайова. | ЗА |
|  | Георги Гинев | ЗА |
|  | Райна Миланова | против |

ГЛАСУВАЛИ: ОБЩО-10; ЗА-9; ПРОТИВ- 1

РЕШЕНИЕ № 106:

На основание чл. 87, ал.1, т.1 от ИК, ОИК- Тополовград

Р Е Ш И:

1. ОИК- Тополовград образува комисия в състав: Димитър Деков, Анка Димитрова, Крайо Краев, Георги Гинев и Петко Гуглев.
2. Комисията да направи проверка и да установи в какво точно се състои надписът на цитираните микробуси и дали е спазен чл. 183, ал. 2 от ИК.
3. Комисията да направи проверка на място - автобаза на Фирма „Карат” на 2 октомври в 5,00 часа съвместно с представители на РУ Полиция.

Кремия Димитрова: Трябва да изискаме от ВриД Кмета на Община Тополовград да представи на ОИК списък с определените с негова Заповед места за поставяне на агитационни материали за изборите на 25.10.2015 г.

Трябва да уведомим регистрираните за участие в изборите партии и коалиции да представят жалбите си с доказателствен материал и описание на искането на жалбоподателя.

Гласували поименно:

|  |  |  |
| --- | --- | --- |
| № | Име на члена | Гласувал |
|  | Кремия Димитрова | ЗА |
|  | Димитър Деков | ЗА |
|  | Албена Димитрова | ЗА |
|  | Петко Гуглев | ЗА |
|  | Крайо Краев | ЗА |
|  | Анка Димитрова | ЗА |
|  | Андриана Башаева | ЗА |
|  | Диана Кехайова. | ЗА |
|  | Георги Гинев | ЗА |
|  | Райна Миланова | против |

ГЛАСУВАЛИ: ОБЩО-10; ЗА-9; ПРОТИВ- 1

РЕШЕНИЕ № 107:

На основание чл. 87, ал.1, т.1 от ИК, ОИК- Тополовград

Р Е Ш И:

1. Да се изпрати официално писмо до Община Тополовград с изискване Община Тополовград да представи на ОИК списък с определените от ВриД Кмета със Заповед места за поставяне на агитационни материали за изборите на 25.10.2015 г.
2. ОИК- Тополовград да уведоми регистрираните за участие в изборите партии и коалиции да представят жалбите си с доказателствен материал и описание на искането на жалбоподателя.

Райна Миланова: Обяснявам отрицателния си вот: Против съм всякакви комисии, защото ако имате малко морал ще си признаете, че има нарушение.

Заседанието бе закрито, поради изчерпване на дневния ред.

ПРЕДСЕДАТЕЛ:

Кремия Димитрова

СЕКРЕТАР:

Райна Миланова